Elon Musk vrea să producă mașini de dimensiuni mai mici pentru Europa.
Elon Musk vrea să producă mașini de dimensiuni mai mici pentru Europa. Israelienii de la City Transformers au inventat o mașină care își modifică dimensiunile. City Transformer este electrică, are 1,5 metri și o autonomie de 200 km.
Elon Musk și-a dat seama că trebuie să "mai taie din ele", ca să aibă succes cu Tesla în Europa."M-am plimbat recent prin Berlin cu o Tesla Model X și am avut o grămadă de probleme cu parcarea, din cauza dimensiunilor", a spus Musk, care și-a propus să producă în viitor și modele de dimensiuni mai mici.O companie israeliană i-a luat-o înainte. A inventat o mașinuță de un metru și jumătate, care se numește City Transformer. E electrică, are două locuri, unul în față, unul în spate, o autonomie de 200 de km și… minune, își modifică dimensiunile, la nevoie, ca fiecare să se poată strecura prin oraș.City Transformer e disponibilă la precomandă pe site-ul lor – 180 de dolari costă rezervarea și va fi la vânzare din 2022, la prețul de 13.000 de dolari.Între timp, Organizația Europeană pentru Transport și Mediu a ajuns la concluzia că mașinile hibride sunt doar o iluzie pentru ideea de ecologie, și cere guvernelor să elimine subvenția de mediu în cadrul hibridelor.